عدالت و اینکیشاف پارتیسی‌نین سؤزچوسو عمر چلیک هر کسین ناتو-نون بیر کلید اؤلکه‌سی اولان تورکیه-‌نین اتفاق  داخیلینده کی رولونون قیمتینی بیلمه‌سی‌نین واجیب‌لیگینی دیله گتیریب.
چلیک پارتی‌نین مرکزی قرارگاهیندا تشکیل ائتدیگی مطبوعات کنفرانسیندا دئییب کی، امریکانین باشقان یاردیمجیسی مایک پنس "تورکیه تاریخین ان اوغورلو حربی اتفاقیندا اهمیت‌لی بیر طرفداش اولاراق می، یوخسا اتفاقا ضرر وئره‌جک قرارلارا یئتیشه‌رک بو طرشداشلیغین تهلوکه‌سیزلیگینی ریسک قارشی‌سیندامی قویماق ایستییر" دئدی. اونون بو سؤزلری قارشی‌سیندا دوزونو سؤیله‌مک لازیم‌دیرسا بو سویه‌ده تورکیه-نی اتهام ائدن، قرارسیز بیر یاناشما بیزی تعجب لندیردی. بو ایفاده‌لرین ایچری‌سینده یئنی بیر وضعیت وار. اوزون مودت‌دیر امریکا حاکمیتی ناتو-نو تنقید ائدیردی. باشقان یاردیمجیسی‌نین سؤزلری ناتو-نون اهمیتینی کشف ائتمه‌سی باخیمیندان دییشیک بیر ایفاده‌دیر. تورکیه-‌نین داوام‌لی ناتو عضو‌لوگونون موحاکیمه ائدیلمه‌سی اصلینده ناتو اتفاقی‌نین اساس دیرلری‌نین موحاکیمه ائدیلمه‌سی دئمک‌دیر.
تورکیه-‌نین ناتو-نون قوروجوسو اولدوغو کیمی، کلید متفیق‌لردن بیری اولدوغونو دا وورغولایان چلیک تورکیه-‌نین متفیقلیق موضوع سوندا هر زامان مسئولیت‌لرینی آرتیقلاماسی ایله یئرینه یئتیردیگینی وورغولاییب.
عمر چلیک "تورکیه-‌نین ناتو اتفاقی چرچیوه‌سینده رولونو چیخاردیغینیز زامان تورکیه اگمن اؤلکه اولا‌راق اؤز تهلوکه‌سیزلیگینی تامین ائتمک موضوع سوندا ضعیف‌لیکله قارشی-قارشییا قالماز، اما باشقا‌لاری تورکیه-‌نین بولگه سل و قلوبال تهلوکه‌سیزلییه وئردیگی بو بؤیوک تحفه‌نی آلچالتماق کیمی جهد آرخاسینجا گئدیرلر. بو، دوزگون بیر یاناشما دئییل‌دیر" دئییب.
تورکیه-‌نین روسیا‌دان اس-400 هاوا مودافعه سیستم‌لرینی آلماسینی ایستمه‌ین امریکالی رسمی لره رئاکسیا گؤسترن چلیک تورکیه-‌نین داها اول امریکا-دان پاتریوت سیستمی آلماق ایستمه‌سینه اعتراض ائدن بو دایره‌لرین ایندی بیتمیش بیر راضیلاشما‌دان تورکیه-‌نین یایینماسینی ایستمه‌لری‌نین تورکیه-‌نین اگمن لیک حاق‌لارینا حؤرمت‌سیزلیک اولدوغونو قئید ائدیب.
تورکیه-‌نین بو حؤرمت‌سیزلییه هر هانسی شکیلده گؤز یوما بیلمه‌یه‌جگینی، لازیم گلن جاوابی وئرجگینی بیلدیرن چلیک "ناتو-نون کلید اؤلکه‌سی اولان تورکیه-‌نین اتفاق داخیلیندکی رولونون قیمتی بیلینمه‌لی‌دیر. هر کس بونو یاخشی باشا دوشسون. گله‌جک دؤورده دونیانین گئدیشاتی بو اتفاقین داها اهمیت‌لی رول‌لار عهده سینه گؤتورمه‌سینی واجیب حالا گتیره‌جک‌دیر و بو دا تورکیه‌نین گله‌جک‌دکی دؤورده بولگه سل و قلوبال تهلوکه‌سیزلیک اوچون اورتایا چیخا بیله‌جک تهدیدلری آرا‌دان قالدیرا بیلمک موضوع سوندا داها اهمیت‌لی و کلید اؤلکه اولا‌راق اورتایا چیخاراجاغینی گؤستریر" دئیه بیلدیریب.
